***REALIZACIJA OBUKA ZA PREDSTAVNIKE/CE ORGANIZACIJA CIVILNOG DRUŠTVA***

**Opis uslova i zadataka za kandidate (ToR)**

1. **O PROJEKTU**

Projekat ,,Resursni centra za organizacije civilnog društva –faza II” predstavlja zajednički projekat Centra za razvoj nevladinih organizacija (CRNVO) i naših partnera Instituta za medije Crne Gore i NVO Natura. Konzorcijum Resursnog centra, pored CRNVO i NVO Nature, čine naši dugogodišnji partneri i lokalni resursni centri: NVO Nada, Bjelopoljski demokratski centar, NVO Novi Horizont i NVO Bonum. Projekat je finansiran od strane Evropske unije posredstvom Delegacije Evropske unije u Crnoj Gori.

Ciljevi projektаsu:

1. Osnaženo civilno društvo i mediji koji aktivno učestvuju u donošenju odluka i doprinose jačanju participativne demokratije u zemlji;
2. Poboljšani kapaciteti OCD i medija da budu proaktivni, odgovorni i efikasni akteri i da doprinesu podsticajnom okruženju za njihovo djelovanje.

1. **CILJEVI I REZULTAT ANGAŽMANA**

Konačan rezultat angažmana po ovom pozivu i ToR-u je realizacija ukupno 3 obuke, na osnovu Kataloga obuka koji se nalazi u prilogu i mogu se preuzeti s web stranice Resursnog centra ([euresursnicentar.me)](https://euresursnicentar.me/)

1. **POPIS OBUKA**
2. **Pisanje projektnih prijedloga za fondove ministarstava**

**Ciljna grupa / vrsta organizacija :** Srednje razvijene organizacije civilnogdruštva **Broj učesnika : 12**

**Broj dana : 3**

**Opis obuke :** Cilj ove obuke je usmjeren na sticanje znanja o pravilima, procesu, fazama i samoj izradi projektnog prijedloga za konkurse ministarstava, kroz teorijski i praktični rad. Obuka će se održati prije isteka zakonskog roka za objavu javnih poziva od strane ministarstava za dostavljanje projektnog prijedloga, kako bi OCD imale priliku da što bolje pripreme svoje projekte i postanu konkurentnije za dobijanje sredstava..

1. **Strateško planiranje**

**Ciljna grupa/vrsta organizacija:** Srednje razvijene NVO

**Broj učesnika: 12**

**Broj dana: 3**

**Opis obuke:** Cilj ove obuke je usmjeren na sticanje znanja o pravilima, procesu i fazama strateškog planiranja i organizacionog menadžmenta, ali i o pravilima izrade, strukturi i načinu kreiranja strateškog plana

1. **Prikupljanje sredstava**

**Ciljna grupa/vrsta organizacija:** Srednje razvijene NVO

**Broj učesnika: 16**

**Broj dana: 1 dan**

**Opis obuke:** Cilj ove obuke je da upozna učesnike sa aktivnostima ili koracima procesa prikupljanja sredstava i definiše potrebe i probleme za čije rješavanje prikupljamo sredstva

1. **OKVIRNI TERMINI REALIZACIJE OBUKA**

Svaka obuka će se realizovati u Crnoj Gori i Albaniji. Tačni termini realizacije će se definisati u saradnji s odabranim kandidatima i ciljnom grupom. Ovdje donosimo okvirne termine:

|  |  |
| --- | --- |
| **Obuka** | **Termin** |
| Pisanje projektnih prijedloga za fondove ministarstava | Mart –April 2023 |
| Strateško planiranje | April-Maj 2023 |
| Prikupljanje sredstava | Maj –Jun 2023 |

1. **INFORMACIJE ZA APLIKANTE**

|  |  |
| --- | --- |
| **Broj neformalnih obuka** | Ukupno tri (3) obuke u Crnoj Gori. Popis obuka se nalazi u ToR-u. |
| **Broj izvršitelja:** | Dva (2) trenera za Pisanje projektnih prijedloga za fondove ministarstava i strateško planiranje i jedan trener za Prikupljanje sredstava |
| **Vrsta ugovora:** | Za fizička lica: ugovor o djelu na temelju zakonske regulative.  Za pravna lica: ugovor o poslovnoj suradnji. |
| **Kratki opis zadataka:** | Priprema metodologije na temelju izrađenog kurikuluma, korekcija kurikuluma po potrebi, priprema prezentacija, vježbi i ostalih materijala; realizacija treninga prema dogovorenom rasporedu, pisanje izvještaja o radu, distribucija materijala. |
| **Predviđeni budžet:** | CRNVO ima na raspolaganju ***300 eura bruto***, po jednom danu trening/menmtoringa. U ovaj iznos uključeni su svi troškovi pripreme i realizacije obuke i izrada završnog izvještaja. U ovaj iznos nisu uključeni troškovi prevoza |
| **Opšti uslovi:** | Kandidati treba da imaju relevantno znanje i iskustvo u realizaciji sličnih obuka. Prednost će se dati osobama s prethodnim iskustvom u radu s osobama s invaliditetom. Specifični uslovi su definisani u svakom kurikulumu. |

1. **NAČIN PRIJAVE**

Svi zainteresovani kandidati svoje prijave trebaju poslati na email adresu: [crnvo@crnvo.me](mailto:carbar@t-com.me) **najkasnije do 03.03.2023. godine do 16:00 sati.** Prijava treba da sadrži:

* Prijavni obrazac
* CV kandidata na službenom jeziku u Crnoj Gori ili na engleskom jeziku, u kojem su jasno naznačeni iskustvo, reference u obavljanju sličnih poslova i znanje iz tražene tematike. Pravne osobe takođe trebaju dostaviti CV osobe koja će raditi na realizaciji obuke.

Aplikacije koje stignu nakon isteka roka i nepotpune aplikacije se neće razmatrati.

1. **KRITERIJUMI I NAČIN IZBORA KANDIDATA**

**Obuka:** **Prikupljanje sredstava**

Minimum uslova:

• Minimum 10 godina generalnog radnog isksutva

• Minimum 5 godina iskustva u oblasti prikupljanja sredstava za rad OCD (uključujući različite tehnike: pisanje predloga projekta, organizovanje donatorskih događaja itd…)

• Minimum 5 godina iskustva u sprovođenju obuka (treninga) za OCD na emu prikupljanje sredstava

• VII stepen stručne spreme (poželjno u oblasti društvenih nauka)

• Poznavanje konteksta u kojem djeluju OCD u Crnoj Gori

• Iskustvo u izvještavanju

**Obuka: Strateško planiranje**

Minimum uslova:

• Minimum 10 godina generalnog radnog isksutva

• Minimum 10 godina iskustva u oblasti pripreme strateških planova za OCD

• Minimum 5 godina iskustva u sprovođenju obuka (treninga) za OCD na temu izrada strateških planova

• VII stepen stručne spreme (poželjno u oblasti društvenih nauka)

• Iskustvo u jačanju kapaciteta organizacija civilnog društva i mreža

• Poznavanje konteksta u kojem djeluju OCD u Crnoj Gori

• Iskustvo u izvještavanju

**Obuka:** **Pisanje projektnih predloga za konkurse ministarstava**

Minimum uslova:

• Minimum 10 godina generalnog radnog isksutva

• Minimum 7 godina iskustva u oblasti pripreme i sprovođenja projekata OCD

• Minimum 5 godina iskustva u sprovođenju obuka (treninga) za OCD na temu izrada predloga projekta za OCD

• VII stepen stručne spreme (poželjno u oblasti društvenih nauka)

• Iskustvo u jačanju kapaciteta organizacija civilnog društva i mreža

• Poznavanje konteksta u kojem djeluju OCD u Crnoj Gori

• Iskustvo u izvještavanju

Nezavisna komisija će na zasebnoj sjednici razmotriti sve prijave i odlučiti o izboru kandidata. Komisija će prilikom analiza prijava voditi računa o odnosu svih navedenih kriterijuma. Osnovni kriterijumi prilikom donošenja odluke su:

* Iskustvo u realizaciji iste ili slične obuke.
* Znanje iz navedenih oblasti (akademsko ili neformalno) dokazuje se relevantnim obrazovnim dokumentima.
* Iskustvo u radu s OCD
* Ukupna tražena cijena za realizaciju obuke s uključenim troškovima.

Uz popunjeni obrazac za prijavu potrebno je dostaviti CV uz spisak sprovedenih programa jačanja kapaciteta OCD u obalsti u kojoj se kandiduje. Kandidati se mogu prijaviti za više oblasti.

***Kandidati/nje koji uđu u uži izbor biće pozvani da dostave program treninga sa opisom metodologije.***

Projektni tim zadržava pravo kontaktiranja svakog kandidata kako bi provjerio dostavljene informacije.

1. **KONTAKT**

Kontakt osoba: Nevena Bulatović

Email: [crnvo@crnvo.me](mailto:carbar@t-com.me)

Telefon: +382 20 219 120; 219 121

*Podgorica, 23.02.2023.*